**Likumprojekta “Grozījumi Alternatīvo ieguldījumu fondu un to pārvaldnieku likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi Alternatīvo ieguldījumu fondu un to pārvaldnieku likumā” (turpmāk – likumprojekts) izstrādāts, lai pilnveidotu un novērstu Noziedzīgi iegūtu līdzekļu legalizācijas un terorisma finansēšanas novēršanas ekspertu komitejas (turpmāk - Moneyval) paustās bažas un ieviestu rekomendācijas, nodrošinot augstāku normatīvā regulējuma jeb tehnisko atbilstību Finanšu darījumu darba grupas (turpmāk - FATF) rekomendācijām finanšu iestāžu uzraudzības jomā. Likumprojektā ir noteiktas reputācijas prasības reģistrētiem alternatīvo ieguldījumu fondu pārvaldnieku akcionāriem (dalībniekiem) un amatpersonām.Likumprojekts stāsies spēkā vispārējā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts atbilstoši Ministru kabineta 2019.gada 23.decembra rīkojuma Nr.653 “Par Pasākumu plānu noziedzīgi iegūtu līdzekļu legalizācijas, terorisma un proliferācijas finansēšanas novēršanai laikposmam no 2020. līdz 2022. gadam” dotajam 3.9.uzdevumam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Moneyval ir pastāvīga Eiropas Padomes pārraudzības struktūra, kuras uzdevums ir novērtēt atbilstību galvenajiem starptautiskajiem standartiem, lai apkarotu noziedzīgi iegūtu līdzekļu legalizāciju un terorisma finansēšanu, kā arī pārbaudīt efektivitāti šo standartu ieviešanā un sniegt ieteikumus un uzdevumus sistēmas uzlabošanā. Moneyval, izmantojot dinamisku savstarpējo novērtēšanu, salīdzinošo pārskatīšanu un regulāru turpmāku valstu uzraudzību, cenšas uzlabot valsts spēju efektīvāk cīnīties pret noziedzīgi iegūtu līdzekļu legalizāciju un terorisma finansēšanu. Moneyval sastāvā ir 47 dalībvalstis, kas tieši ziņo Eiropas Padomes Ministru Komitejai.2018. gada 4. jūlijā Eiropas Padomes Moneyval komitejas plenārsēdē tika apstiprināts 5. kārtas ziņojums par Latvijas noziedzīgi iegūtu līdzekļu legalizācijas un terorisma novēršanas sistēmas efektivitāti, kurš tika publicēts 2018. gada 23. augustā. Ziņojumā ir ietverta situācijas analīze, balstoties uz to regulējumu un darbības rezultātiem, kādi bija 2017. gada 8. novembrī. 5. kārtas ietvaros pirmo reizi Moneyval komitejas dalībvalstis tiek vērtētas ne tikai attiecībā uz to normatīvo aktu atbilstību FATF standartiem, bet arī, vērtējot sistēmas efektivitāti. Ziņojums sniedza novērtējumu par Latvijas atbilstību FATF 40 rekomendācijām, kā arī novērtēja sistēmas efektivitāti atbilstoši 11 efektivitātes rādītājiem.Ministru kabinets 2018. gada 11.oktobrī ar rīkojumu Nr.512 apstiprināja pasākumu plānu “Pasākumu plāns noziedzīgi iegūtu līdzekļu legalizācijas un terorisma finansēšanas novēršanai laikposmam līdz 2019. gada 31. decembrim”. Pasākumu plāna mērķis bija stiprināt spējas cīnīties ar noziedzīgi iegūtu līdzekļu legalizāciju, terorisma finansēšanu un masu iznīcināšanas ieroču izplatību (proliferāciju) un samazināt vispārējos noziedzīgi iegūtu līdzekļu legalizācijas un terorisma riskus, nodrošināt atbilstību starptautiskajām saistībām un standartiem noziedzīgi iegūtu līdzekļu legalizācijas un terorisma finansēšanas novēršanas jomā un veicināt sabiedrisko drošību, ekonomiskas vides konkurētspēju un uzticamību Latvijas jurisdikcijai.Turpinot uzsākto darbu, Ministru kabinets ar Ministru kabineta 2019. gada 23. decembra rīkojumu Nr.653 (turpmāk – Ministru kabineta rīkojums Nr.653) apstiprināja Pasākumu plānu noziedzīgi iegūtu līdzekļu legalizācijas, terorisma un proliferācijas finansēšanas novēršanai laikposmam no 2020. līdz 2022. gadam”. Ar šo Ministru kabineta rīkojuma Nr.653 3.9. uzdevumu Finanšu ministrijai tika uzdots izstrādāt grozījumus Alternatīvo ieguldījumu fondu un to pārvaldnieku likumā, lai noteiktu reputācijas prasības reģistrēto alternatīvo ieguldījumu fondu pārvaldnieku akcionāriem un vadībai, tādējādi nodrošinot FATF 26. rekomendācijas (Finanšu iestāžu regulēšana un uzraudzība) ieviešanu un finanšu iestāžu uzraudzības atbilstību starptautiskajiem standartiem. Šis aspekts tika norādīts arī 2020. gada 22. janvārī publicētajā Pirmajā izvērstajā pārraudzības ziņojumā par Latvijas noziedzīgi iegūtu līdzekļu legalizācijas un terorisma novēršanas sistēmas efektivitāti. Tomēr neskatoties uz visiem līdz šim veiktajiem pasākumiem, Moneyval Latvijai ir saglabājusi uzraudzību, kā arī norādījusi uz joprojām esošajām nepilnībām normatīvajos aktos.Tā rezultātā likumprojektā ir paredzēts:- **1.pantā** precizēta 8. panta pirmā daļa, kas papildināta ar 2.1 un 2.2punktu, kas nosaka, ka pārvaldnieka reģistrācijai papildus ir jāsniedz arī 10. panta otrās daļas 2. punkta „a” un „b” apakšpunktā un 10. panta trešajā daļā minētā informācija un dokumenti. 10. panta otrās daļas 2. punkts uzliek pienākumu iesniegt Finanšu un kapitāla tirgus komisijai (turpmāk – Komisija) informāciju un dokumentus par akcionāriem (gan fiziskām, gan juridiskām personām). Savukārt, lai noteiktu finanšu līdzekļu pietiekamību un to izcelsmi par tiem akcionāriem, kam līdzdalībass apjoms pārvaldniekā ir ne mazāks kā 25 procenti no pārvaldnieka pamatkapitāla vai balsstiesīgo akciju skaita, likumprojekts tiek papildināts ar 2.2 punktu.Tāpat 8. panta ceturtā daļa tiek papildināta ar 4., 5. un 6. punktu, kas nosaka tos gadījumus, kad Komisija pieņem lēmumu par atteikumu reģistrēt pārvaldnieku, ja amatpersona neatbilst likuma prasībām vai nav iespējams pārliecināties par personu identitāti un nevainojmu reputāciju tām personām, kam līdzdalības apjoms pārvaldniekā ir ne mazāks kā 25 procenti no pārvaldnieka pamatkapitāla vai balsstiesīgo akciju skaita, kā arī gadījumos, kad konstatē, ka finanšu līdzekļi, ko iegulda pārvaldniekā, iegūti aizdomīgos fianšu darījumos vai nav iespējams pierādīt šo līdzekļu izcelsmi.- **2.pantā** ir paredzēts papildināt likuma 9. panta piekto daļu, nosakot, ka reģistrētam pārvaldniekam ir saistošas arī šā likuma11. panta pirmās daļas 1.un 2.punkta (nosacījumi, ko ievēro kļūstot par reģistrēta pārvaldnieka akcionāru (dalībnieku)) un citas šī panta daļas, kas nosaka prasības pārvaldnieka akcionāram un Komisijas tiesības pārbaudīt akcionāru atbilstību šīm prasībām, 15.panta pirmās (nosacījumi pārvaldnieka amatpersonām, tai skaitā nevainojamas reputācijas prasība), otrās (prasības padomes loceklim būt ar nevainojamu reputāciju un kompetentam finanšu vadības jautājumos), trešās (gadījumi, kad persona nedrīkst būt par amatpersonu dēļ tā, ka ir sodīta par tīša noziedzīga nodarījuma izdarīšanu vai nepatiesu ziņu par sevi sniegšanu un citiem gadījumiem), sestās (pienākums pārvaldnieka pārvaldes institūcijai atsaukt no amata pārvaldnieka amatpersonu, ja tā neatbilst likuma prasībām) un septītās daļas (informācija, ko ņem vērā Komisija izvērtējot pārvaldnieka amatpersonu un padomes locekļu reputāciju) prasības. Ņemot vērā, ka ar likumprojektu tiek noteiktas prasības akcionāru (dalībnieku) līdzdalības gadījumiem un reputācijas pārbaude, tad attiecīgi 9. panta piektajā daļā tiek ieļauti nosacījumi, ka reģistrētam pārvaldniekam ir sasitoši nosacījumi, kas iekļauti 90. panta 6.1 (gadījumos, ja persona iegūstot līdzdalību pārvaldniekā nav ievērojusi likumā noteiktos nosacījumus, tad Komisijai ir tiesības uzlikt soda naudu 142 300 *euro*), devītajā (Komisijai tiesības izteikt brīdinājumu vai uzlikt naudas sodu līdz 14 200 *euro*, ja persona par citu šā likuma prasību neievērošanu vai tā nav izpildījusi tai uzlikto pienākumu) un desmitajā daļā (Komisijai ir pienākumus uzraudzīt Regulas Nr.1286/2014 nosacījumu ievērošanu un piemērot sankcijas un uzraudzības pasākumus, ja netiek ievēroti Regulas Nr.1286/2014 nosacījumi attiecībā uz pamatinformācijas un pirmslīguma informācijas sniegšanu, aktualizāciju un citiem nosacījumiem).Tāpat likuma 9.pants tiek papildināts ar divpadsmito un trīspadsmito daļu, kas nosaka kārtību kādā persona, kura vēlas iegūt līdzdalību pārvaldniekā saņem atļauju, ja iegūstamās līdzdalības apjoma apmērs no pārvaldnieka kapitāla ir ne mazāk kā 25 procenti no pārvaldnieka pamatkapitāla vai balsstiesīgo akciju skaita. Šādas atļaujas saņemšana, iegūstot līdzdalību pārvaldniekā, ir vienreizējs pasākums un palielinot līdzdalības apjomu tā atkārtoti nav jāsaņem.- **3.pantā** likumprojektā 11.panta otrā daļa tiek izteikta jaunā redakcijā, nosakot Komisijas tiesības izvērtēt finansiālo stāvokli un pārlaiecināties par brīva kapitāla pietiekamību izdarīto ieguldījumu apmērā, kā arī par to, ka ieguldītie līdzekļi nav iegūti aizdomīgos darījumos. 11.pants ir papildināts ar jaunu piekto daļu, kas ietver nosacījumus par to, kas var būt reģistrētu pārvaldnieku akcionāri (dalībnieki). **- 4.pantā** irveikti precizējumi 17.panta piektās daļas 6.punktā attiecībā uz nevainojamu reputāciju, uzsverot tieši kādai ir jābūt reputācijai, ņemot vērā 11.panta prasības. **5.pantā** paredzēts noteikt, ka Komisija tāda reģistrēta pārvaldnieka uzraudzību, kurš nedibina un nepārvalda Eiropas riska kapitāla fondu saskaņā ar Regulu Nr. 345/2013 vai Eiropas sociālās uzņēmējdarbības fondu saskaņā ar Regulu Nr. 346/2013, veic arī saistībā ar akcionāru (dalībnieku) un amatpersonu atbilstību šā likuma prasībām, kā arī Regulas Nr.1286/2014 prasību ievērošanu.- **6. pantā**  tiek noteiktas jaunas prasības ar šo likumprojektu un to uzraudzību uzdots veikt Komisijai. Izstrādātajā normā ir ņemts vērā Satversmes tiesas 2020.gada 20.februāra sprieduma lietā Nr.2019-09-03 21.punkts, kurā tiek veikta analīze par Finanšu un kapitāla tirgus komisijas 2018.gada 20.decembra normatīvo noteikumu Nr.198 “Finanšu un kapitāla tirgus dalībnieku maksājumu apmēra Finanšu un kapitāla tirgus komisijas finansēšanai 2019.gadā noteikšanas un pārskatu iesniegšanas normatīvie noteikumi” 2.11.punkta atbilstību Latvijas Republikas Satversmes 91.panta pirmajam teikumam, ar kuriem bija paredzēti tirgus dalībniekiem veicamie maksājumi Komisijas darbības finansēšanai 2019.gadā un attiecīgo funkciju nodrošināšanai. Šajā spriedumā tieka konstatēts, ka ar apstrīdēto normu kredītiestādēm noteiktais maksājuma apmērs procentuālā izteiksmē 2019.gadā pieauga gandrīz par 30procentiem. Savukārt nevienai citai tirgus dalībnieku grupai maksājuma apmērs procentuālā izteiksmē 2019.gadā netika paaugstināts, bet dzīvības apdrošināšanas ar uzkrājuma veidošanu jomā tas tika pat samazināts.Tādējādi ar apstrīdēto normu tika noteikta atšķirīga attieksme pret kredītiestādēm, jo vienīgi tām 2019.gadā tika palielināts Komisijas darbības finansēšanai veicamā maksājuma apmērs procentuālā izteiksmē. Līdz ar to apstrīdētā norma paredz atšķirīgu attieksmi pret personu grupām, kuras atrodas vienādos un pēc noteiktiem kritērijiem salīdzināmos apstākļos.Tā rezulātā ir nepieciešams pārskatīt Komisijai maksājamo maksājumu apmēru, ko pārvaldnieks veic Komisijas par pārvaldnieka reģistrācijai iesniegto dokumentu izskatīšanu un noteikt to 900 *euro* apmērā. Maksājumu apmērs ir balstīts uz maksu par faktiski veiktajām darbībām, ņemot vērā reģistrēto pārvaldnieku statusu, kā arī nepaugstinot maksājuma apmēru, ko pārvaldnieks veic Komisijas darbības finansēšanai.Tāpat tiek 82.pants papildināts ar jaunu 22 un 23 daļu, nosakot, ka par paziņojuma par nodomu iegūt līdzdalību reģistrētā pārvaldniekā izskatīšanu Komisijai maksā 500 *euro* unpar iesnieguma par pārvaldnieka amatpersonas kandidātu un tā pielikumu izskatīšanu – 320 *euro***.****- 7.pantā** ir paredzēts noteikt Komisijai tiesības uzlikt personai soda naudu līdz 142 300 euro, ja persona ieguvusi līdzdalību reģistrētā pārvaldniekā pirms šā likuma 9. panta trīspadsmitajā daļā minētā paziņojuma iesniegšanas.**- 8. pantā** ir iekļauts Pārejas noteikums, kas nosaka pienākumu reģistrētiem pārvaldnieki līdz 2020.gada 1.decembrim nodrošināt atbilstību šā likuma 11.panta pirmās daļas 1. un 2.punktam, trešajai un piektai daļai un 15.panta pirmās, otrās un trešās daļas prasībām.Ņemot vērā, ka ar likumprojektu ir paredzēts papildus apstrādāt fizisku personu datus, tas ir akcionāru un pārvaldnieka amatpersonu personas identifikācijas datus (vārds, uzvārds, dzimšanas gads un datums, personas kods, personu apliecinoša dokumenta izdošanas vietu, dokumenta numurs, derīguma termiņš) un pārvaldnieka amatpersonām ne tikai personas identifikācijas datus, bet arī to, vai ir bijusi sodāmība, vai ir bijušas atņemtas tiesības veikt komercdarbību un citu informāciju, tad tika izvērtēts personas pamattiesību ierobežojuma samērīgums un secināts, ka:1) personas identifikācijas datus (vārds, uzvārds, dzimšanas gads un datums, personas kods, personu apliecinoša dokumenta izdošanas vietu, dokumenta numurs, derīguma termiņš) un pārvaldnieka amatpersonām arī datus par sodāmību un ierobežojumiem veikt komercdarbību apstrādā vienam mērķim, tas ir, lai pārliecinātos par nevainojamu reputāciju un novērstu noziedzīgi iegūtu līdzekļu legalizāciju un terorisma finansēšanu, tādējādi netiek pārkāpts datu aizsardzības nolūkā piemērojamais mērķa ierobežojuma princips un netiek apdraudēta samērīguma principa īstenošana. Attiecībā uz samērīgumu arī jānorāda, ka atbilstoši Eiropas Parlamenta un Padomes 2016. gada 27. aprīļa regulas Nr. 2016/679 par fizisku personu aizsardzību attiecībā uz personu datu apstrādi un šādu datu brīvu apriti un ar ko atceļa Direktīvu 95/46/EK (turpmāk tekstā Vispārīgā datu aizsardzības regula) 6. panta pirmajā daļā ir noteikts, ka datu apstrāde ir likumīga, ja ir piemērojams vismaz viens no apakšpunktiem. Ar šo likumprojektu ir paredzēts nodrošināt Vispārīgās datu aizsardzības regulas 6. panta pirmās daļas c un e punkta izpildi, tas ir šādu personas identifikācijas datu un citu datu apstrāde ir Komisijai ir nepieciešama, lai izpildītu šajā likumprojektā uzdoto pienākumu pārbaudīt reputācijas prasības reģistrēto alternatīvo ieguldījumu fondu pārvaldnieku akcionāriem un vadībai. Papildus šāda pārbaude nodrošinās arī to, ka tiek aizsargātas sabiedrības intereses attiecībās uz fianšu tirgus stabilitāti.2) likumprojekta mērķis ir stiprināt cīņu ar noziedzīgi iegūtu līdzekļu legalizāciju un terorisma finansēšanu un nodrošināt, ka reģistrētu pārvaldnieku amatpersonas un to akcionāri ir ar nevainojamu reputāciju līdz ar to, tas ir visas sabiedrības interesēs, lai nodrošinātu stabilu finanšu tirgu.Šajā gadījumā personas pamattiesību ierobežojuma leģitīmais mērķis ir sabiedrības interešu, proti, citu cilvēku tiesību, sabiedrības labklājības un drošības aizsardzība. Bez tam tiek nodrošināts Vispārīgās datu aizsardzības regulas 10.panta prasību ievērošana, tas ir personas datu apstrāde par sodāmību un pārkāpumiem veic Komisija un šāds pienākums tai ir uzdots ar likumu.  |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Finanšu un kapitāla tirgus komisija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Reģistrētie alternatīvo ieguldījumu fondu pārvaldnieki, to amatpersonas un akcionāri (gan fiziskas, gan juridiskas personas). |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts nodrošina finanšu sektora reputācijas uzlabošanu un drošību, kā arī vērsts uz finanšu noziegumu apkarošanu, kas pozitīvi ietekmēs tautsaimniecību kopumā.  |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Likumprojekts šo jomu neskar. |
| 2. | Citas starptautiskās saistības | Eiropas Padomes Moneyval komitejas plenārsēdē apstiprinātajam 5. kārtas ziņojuma par Latvijas noziedzīgi iegūtu līdzekļu legalizācijas un terorisma novēršanas sistēmas efektivitāti secinājumiem. |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība pēc normatīvā akta pieņemšanas tiks informēta ar publikāciju laikrakstā "Latvijas Vēstnesis", kā arī ievietojot to bezmaksas normatīvo aktu datu bāzē www.likumi.lv.Likums tiks ievietots arī Finanšu un kapitāla tirgus komisijas mājaslapā. |
| 2. | Sabiedrības līdzdalība projekta izstrādē | Sabiedrības līdzdalība projekta izstrādē netika plānota, jo uzdevums tika noteikts ar Ministru kabineta 2019.gada 23.decembra rīkojuma Nr.653 “Par Pasākumu plānu noziedzīgi iegūtu līdzekļu legalizācijas, terorisma un proliferācijas finansēšanas novēršanai laikposmam no 2020. līdz 2022. gadam”, kur pats plāns bija ierobežotas pieejamības. Otrkārt, Moneyval Latvijai joprojām ir saglabājusi uzraudzību, norādot uz joprojām esošajām nepilnībām normatīvajos aktos, tas ir, viena no nepilnībām ir saistīta ar reputācijas prasībām reģistrētiem alternatīvo ieguldījumu fondu pārvaldnieku akcionāriem un vadībai. Ar šo likumprojektu ir plānots novērst norādītās nepilnības regulējumā. Likumprojekts tiks skaņots ar Latvijas Finanšu nozares asociāciju, Latvijas Darba devēju konfederāciju un Latvijas Privātā un Riska kapitāla asociāciju. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu un kapitāla tirgus komisija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde nerada ietekmi uz institucionālo struktūru. Nav nepieciešama jaunu institūciju izveide, esošu institūciju likvidācija vai reorganizācija.  |
| 3. | Cita informācija | Nav |

Finanšu ministrs J. Reirs

Šķibele 67083886

Egita.Skibele@fm.gov.lv

v\_sk = 2278